Eduard Martinson

Eduard Martinson (10. september 1900 Liepāja – 26. aprill 1963 Tartu) oli eesti biokeemik.

Ta lõpetas aastal 1926 Leningradi I Meditsiiniinstituudi. Aastal 1937 kaitses ta meditsiinidoktori kraadi, aastast 1931 oli ta professor. Aastani 1949 töötas ta teadlase ja pedagoogina mitmes Vene NFSV linnas, ta oli aastast 1945 NLKP liige.

Ta oli aastatel 1949–1963 Tartu Riikliku Ülikooli biokeemia kateedri juhataja; lisaks oli ta aastatel 1950–1954 Tartu Riikliku Ülikooli teadusala prorektor.

Ta uuris seedeelundite sekretsiooni ja aju biokeemilisi protsesse.

 Kirjandus 
 ENE 5. köide lk. 86. Tallinn, 1973.
 Virkko Lepassalu. Valdur Timusk: dissident KGBs. Nõukogude Eesti julgeolekuohvitseri märkmeid ja mõtteid, 2021, lk  247–254.

Kategooria:Eesti biokeemikud
Kategooria:Tartu Ülikooli prorektorid
Kategooria:Tartu Ülikooli professorid
Kategooria:Ülikooli kalmistule maetud
Kategooria:Sündinud 1900
Kategooria:Surnud 1963